Ανατόλι Χραπάτι

Ο Ανατόλι Μιχαήλοβιτς Χραπάτι (ρωσικά: Анатолий Михайлович Храпатый‎, 20 Οκτωβρίου 1962 – 11 Αυγούστου 2008) ήταν αρσιβαρίστας βαρέων βαρών, Ολυμπιονίκης και πέντε φορές Παγκόσμιος Πρωταθλητής, ο οποίος αγωνίστηκε για τη Σοβιετική Ένωση και το Καζακστάν. Μεταξύ 1984 και 1996 κέρδισε ένα χρυσό και ένα ασημένιο Ολυμπιακό μετάλλιο, καθώς και πέντε παγκόσμιους και ισάριθμους ευρωπαϊκούς τίτλους.

 Γεννήθηκε στην Vladimikhaylovka (της επαρχίας Ατμπασάρ) της Σοβιετικής Ένωσης και έζησε το μεγαλύτερο διάστημα της ζωής του στην Αστανά. Όταν ο Ανατόλι ήταν 4 ετών, η μητέρα του παρέλυσε και ο πατέρας του άφησε την οικογένεια. Αυτός και ο αδελφός του διαχειρίζονταν τις δουλειές του σπιτιού μαζί. Σε ηλικία 14 ετών, κατάφερε να εξασκηθεί στην πάλη για ενάμιση χρόνο, την οποία όμως εγκατέλειψε για να ξεκινήσει την ενασχόληση με την άρση βαρών.Η πρώτη του διάκριση ήρθε στα 21 του με την κατάκτηση του τίτλου του πρωταθλητή Ευρώπης νέων. Ο Χαρπάτι κέρδισε τον σοβιετικό τίτλο ελαφρών βαρών το 1983 και τον τίτλο στα μεσαία βαρέα βάρη το 1986, ενώ πήρε το χάλκινο μετάλλιο στην κατηγορία των 90 κιλών το 1989 και κέρδισε το σοβιετικό κύπελλο στην κατηγορία των 82,5 κιλών το 1983 και το μεσαίων βαρέων βαρών κύπελλο το 1985. Ήταν κυρίαρχος στην κατηγορία των μεσαίων βαρέων βαρών (90 κιλά) από το 1985 έως το 1990. Κατά τη διάρκεια αυτής της περιόδου σπάνια ηττήθηκε, κερδίζοντας το χρυσό μετάλλιο στη Σεούλ το 1988 ανυψώνοντας στο σύνολο 412,5 κιλά, πέντε παγκόσμιους τίτλους (1985–87, 1989–90) και πέντε συνεχόμενους Ευρωπαϊκούς τίτλους (1986-90), ενώ πήρε το χάλκινο των ελαφρών-βαρέων βαρών στο Ευρωπαϊκό Πρωτάθλημα του 1984 και του 1985.Το 1991 ο αθλητής υπέστη σοβαρό τραυματισμό στο πόδι - με μετέπειτα ανάπτυξη ατροφίας, με το ένα του πόδι να είναι κοντύτερο από το άλλο. Του είπαν ότι μπορεί να σημάνει τέλος στον αθλητισμό, αλλά η επιμονή του τον οδήγησε σε αποκατάσταση σε δύο χρόνια. Μετά την πτώση της Σοβιετικής Ένωσης ο Χραπάτι άρχισε να αγωνίζεται για την ιδιαίτερη πατρίδα του, το Καζακστάν και κέρδισε χάλκινα μετάλλια στο Παγκόσμιο Πρωτάθλημα του 1993 και του 1995, ο πρώτος στα μεσαία βάρη (91 κιλά) και ο δεύτερος στην κατηγορία των 99 κιλών. Κέρδισε επίσης το ασημένιο στα υποβαρέα (99 κιλά) στους Ολυμπιακούς Αγώνες του 1996 ανυψώνοντας στο σύνολο 410 κιλά έναντι 420 κιλών του νικητή Κάχι Καχιασβίλι. Κατά τη διάρκεια της καριέρας του κατέρριψε πέντε παγκόσμια ρεκόρ: ένα στο αρασέ (14 Σεπτεμβρίου 1984, 181 κιλά), τρία στο ζετέ (11 Σεπτεμβρίου 1987, 233,5 κιλά, 29 Απριλίου 1988 235 κιλά και το 1996 με 228 κιλά) και ένα στο σύνολο (14 Σεπτεμβρίου 1984, 402,5 κιλά).Αποσύρθηκε το 1998 για να γίνει προπονητής του Καζακστάν, θέση που διατήρησε για πέντε χρόνια. Από το 2003 εργαζόταν στην Αθλητική Επιτροπή της ΤΣΣΚΑ του Υπουργείου Άμυνας του Καζακστάν. Σκοτώθηκε σε ηλικία 45 ετών, λίγες μέρες πριν από την πτήση του για τους Θερινούς Ολυμπιακούς Αγώνες του 2008, όταν η μοτοσικλέτα του χτυπήθηκε από ένα διερχόμενο όχημα. Ολυμπιακοί Αγώνες χρυσό μετάλλιο : 1988 Ολυμπιακοί Αγώνες αργυρό μετάλλιο : 1996 Παγκόσμιο Πρωτάθλημα χρυσό μετάλλιο (5) : 1985, 1986, 1987, 1989, 1990 χάλκινο μετάλλιο (2) : 1993, 1995 Ευρωπαϊκό Πρωτάθλημα χρυσό μετάλλιο (5) : 1986, 1987, 1988, 1989, 1990 χάλκινο μετάλλιο (2) : 1984, 1985 Ευρωπαϊκό Πρωτάθλημα Νέων χρυσό μετάλλιο : 1983 Ασιατικοί Αγώνες ασημένιο μετάλλιο (2) : 1993, 1995 Κύπελλο Φιλίας χρυσό μετάλλιο (2) : 1985, 1987 χάλκινο μετάλλιο : 1992 Σπαρτακιάδα των Λαών της Σοβιετικής Ένωσης χρυσό μετάλλιο (2) : 1983, 1986 Πρωτάθλημα ΕΣΣΔ (3) : 1983, 1984, 1986 Merited Master of Sports της ΕΣΣΔ Μετάλλιο Διακεκριμένης Εργασίας της ΕΣΣΔ Храпатый Анатолий Михайлович